**ศิษย์เก่าคณะสัตวแพทยศาสตร์ มข.ได้รับรางวัล “ศิษย์เก่าเกียรติยศด้านการบริหารธุรกิจ” ประจำปี พ.ศ.2560**

 คณะสัตวแพทยศาสตร์ มหาวิทยาลัยขอนแก่น ขอร่วมแสดงความยินดีกับ **น.สพ.ธนวัสส์ วิบูลย์อุทัย** ศิษย์เก่าหลักสูตรสัตวแพทยศาสตรบัณฑิต รุ่นทื่ 1 หรือศิษย์เก่ามหาวิทยาลัยขอนแก่น รุ่นที่ 24 ที่ได้รับการพิจารณาคัดเลือกจากสมาคมศิษย์เก่า มหาวิทยาลัยขอนแก่นให้ได้รับรางวัล **“ศิษย์เก่าเกียรติยศด้านการบริหารธุรกิจ”** ประจำปี พ.ศ.2560 โดยในปัจจุบันนอกจากจะมีธุรกิจที่เกี่ยวข้องกับวิชาชีพการสัตวแพทย์จำนวนมากแล้ว **น.สพ.ธนวัสส์ วิบูลย์อุทัย** ยังประกอบธุรกิจสาขาอื่นๆด้วย เช่น โครงการเลกนครา ขอนแก่น เป็นต้น ซึ่งตลอดระยะเวลาที่ผ่านมายังได้มีส่วนส่งเสริมและสนับสนุนกิจกรรมต่างๆของมหาวิทยาลัยขอนแก่นอย่างต่อเนื่อง โดยรางวัลศิษย์เก่าเกียรติยศด้านต่างๆในปีนี้จะเข้ารับมอบเกียรติบัตรจากท่านอธิการบดี มหาวิทยาลัยขอนแก่นในวันซ้อมใหญ่ในพิธีพระราชทานปริญญาบัตร มหาวิทยาลัยขอนแก่น ประจำปี พ.ศ. 2560